9.5% спад в консолидираните продажби на Стара планина холд към 31.03.2020 г. - infostock.bg
9.5% спад в консолидираните продажби на Стара планина холд към 31.03.2020 г.
23 Април 2020 10:35
„Стара планина холд" АД обяви текущи финансови резултати (на консолидирана база) и финансовите резултати на най-значителните предприятия от портфейла на холдинга към 31 март 2020 г. и прогнози за продажбите към 30.04.2020 г., се казва в публикувано писмо. Консолидираните продажби за първото тримесечие на 2020 година бележат понижение с 9.5% в сравнение с продажбите в началото 2019 година, но са с 2,5% над бизнес плана.
От Холдинга предвиждат продажбите за първите четири месеца на 2020 година да бъдат с 11.8% по-ниски спрямо същия период на 2019 година. Повече информация за очакванията, свързани с влиянието на Ковид-19 и ефектът от мерките, които правителствата предприемат във връзка с това, ще бъдат публикувани до края на месец април в Публичното уведомление за финансовото състояние на дружеството за първото тримесечие на 2020 година.
Последната цена на акциите на „Стара планина холд" АД на Българска фондова борса е 4.88 лева от 22.04.2020 година. Акциите на компанията отбелязват повишение от 2.52% от началото на годината, а 52-седмичното изменение на цената на акциите на дружеството е спад от 18.67%.
Пазарната капитализация на „Стара планина холд" АД към 10:10 часа на 22.04.2020 г. е 102 480 000 лева.
Стара планина холд понижи прогнозите си за продажбите за първото тримесечие
Н. Митанкин: Акциите с дивидент са по-желани от дългосрочните инвеститори
Дяловото участие на Ен Ен в капитала на Стара планина холд вече е под 5%